OpenLLM-France/wikimedia huggingface dataset:
# GNOME Archive Manager

El GNOME Archive Manager (en català conegut com a Gestor de fitxers i abans conegut com a File Roller) és l'arxivador de fitxers (programari de compressió de dades) de GNOME.

## Característiques

File Roller pot:
* Crear i modificar arxius.
* Veure el contingut d'un arxiu.
* Veure una carpeta continguda en un arxiu.
* Extreure fitxers i carpetes de fitxers d'un arxiu.

## Formats de fitxer

File Roller té suport per als següents formats de fitxer:
* 7z (.7z)
* ar (.ar)
* ARJ (.arj)
* gzip (.tar.gz, .tgz)
* bzip (.tar.bz, .tbz)
* bzip2 (.tar.bz2, .tbz2)
* xz (.tar.xz)
* compress (.tar.Z, .taz)
* Executable portable (.exe, .dll)
* lzip (.tar.lz, .tlz)
* LZO (.tar.lzo, .tzo)
* JAR (.jar, .ear, .war)
* LHA (.lzh)
* RAR (.rar)
* StuffIt (.bin, .sit)
* tar
* ZIP (.zip)
* Zoo (.zoo)
* Fitxers comprimits amb gzip, bzip, bzip2, compress, lzip, LZO, xz
* Imatges ISO (.iso) (read-only)
* DEB (.deb) (read-only)
* RPM (.rpm) (read-only)

## Limitacions

Mentre que File Roller pot usar diversos formats (7z, rar...) amb els connectors adients, no permet la compressió de fitxers usant diferents nivells de compressió mitjançant una interfície gràfica d'usuari (Ràpida, Normal/Ràpida, etc.), cosa que sí que poden fer altres gestors d'arxius.

## Referències

* ↑ "File Roller makes archiving easy" Techrepublic. Consulta 25 novembre 2013.
* ↑ "3.4.1. Using File Roller" Arxivat 2005-11-26 at Archive.is Centos.org. Consulta 25 novembre 2013.
* ↑ Danny Stieben (15 agost 2013)"Linux Archive Managers Compared: Ark vs. File Roller" MakeUseOf. Consulta 25 novembre 2013.

## Enllaços externs

* Lloc web oficial
* Manuals Arxivat 2012-10-17 a Wayback Machine.
* Codi font
# Antivessador

Un antivessador o antipujallet és un utensili de cuina que consisteix en una placa de porcellana, ceràmica esmaltada o metall d'uns 9 cm de diàmetre generalment amb un forat central, i una cara espiralada en baix relleu, que es col·loca en el fons d'una olla on es bull llet per a prevenir l'aparició d'escuma, el vessament del líquid o que es cremi aquest.
L'utensili no té l'ús freqüent d'antany, puix que la llet que es consumeix comunament en les àrees urbanes es troba pasteuritzada industrialment i no requereix ser bullida en la llar.

## Funcionament

Normalment, l'aigua bullida no desborda el seu recipient. Un tal contratemps pot ocórrer quan en el líquid hi ha greix, midons i altres substàncies, que formen una pel·lícula sobre el líquid en ebullició. La menor tensió superficial de la llet (producte dels lípids que conté) fa que la vapor atrapada sota la pel·lícula formi bombolles estables, que acaben empenyent-la sobre la vora el recipient. L'antivessador aglutina bombolletes fins a formar-na una de més gran que pot perforar la pel·lícula superior. Al mateix temps el bulliment produeix la tremolor de l'utensili, que en xocar amb el recipient produeix sorolls que alerten sobre l'ebullició.
D'altra banda, l'utensili fa recircular el líquid dins del recipient, la qual cosa ajuda a evitar que els sòlids en suspensió es dipositin sobre el fons i es cremin. Per a algunes fonts aquest és l'únic efecte de l'antivessador.

## Origen

Es creu que un model d'antipujallet va ser inventat per l'anglès Vincent Hartley el 1938, i es popularitzà ràpidament en altres països.

## Referències

* ↑ «¿Qué era el cuidaleche?» (en español). Unión general de tamberos. Arxivat de l'original el 17 de marzo de 2014. [Consulta: 17 març 2014].
* 1 2 «La mosquera y el cuidaleche» (en español). Tribuna digital. Arxivat de l'original el 17 de marzo de 2014. [Consulta: 17 març 2014].
* ↑ «Why does Milk spill over when it Boils? (en inglés)». Arxivat de l'original el 2008-05-04. [Consulta: 16 gener 2023].
* ↑ What is Scorching or Scalding Milk? (en inglés)
* ↑ Delvaux, Corine. «L'objet: l'anti monte-lait» (en francés). Arte.Tv, 16-11-2008. Arxivat de l'original el 16 de enero de 2010. [Consulta: 17 març 2014].
# A propòsit de Henry

A propòsit de Henry (títol original en anglès Regarding Henry) és una pel·lícula estatunidenca dirigida per Mike Nichols, estrenada el 1991.

## Argument

Un advocat (interpretat per Harrison Ford) cèlebre i sense escrúpols encadena els èxits. A casa seva l'ambient és més aviat apagat amb la seva dona i la seva filla. Un vespre, mentre que surt a comprar les cigarretes, rep un tret al cap en un atracament.
L'home es desperta llavors a l'hospital totalment disminuït i amnèsic. Llavors ha de reconstruir la seva vida i s'adona que realment el que vol és canviar-la i tornar a estimar i ser estimat per la seva família. Igualment implementa codis ètics a la seva feina malgrat la incomprensió dels seus antics amics.

## Repartiment

* Harrison Ford: Henry Turner
* Annette Bening: Sarah Turner
* Bill Nunn: Bradley
* Michael Haley: Court Clerk
* Stanley Swerdlow: Mr. Matthews
* Julie Follansbhee: Mrs. Matthews
* Rebecca Miller: Linda
* Bruce Altman: Bruce
* Peter Appel: Eddie el porter

## Premis

* Annette Bening es va emportar el premi per la seva primera actuació al London Critics Circle Film Awards de 1992.

## Referències

* ↑ Títol en català de la pel·lícula a Ésadir
* ↑ «Regarding Henry». The New York Times.
# Piquet

Un piquet és una forma de protesta on un grup de persones, dins el context d'una vaga, intenta que sigui secundada. Atès que a vegades els piquets empren mètodes expeditius, sovint es parla de piquets informatius per designar específicament a aquells que intenten defensar el dret de vaga de tots els treballadors utilitzant mitjans legítims com la informació o el convenciment.
Inicialment, els piquets es constituïen espontàniament en llocs històrics o davant edificis d'importància (entitats bancàries, seus governamentals, legislatives, judicials, entre d'altres).
La finalitat d'un piquet és la de generar canvis davant una situació de desacord, ja sigui d'ordre polític, econòmic, ambiental, social, etc. En algunes ocasions, la realització d'un piquet abandona la seva categoria de convocatòria pacífica, i es converteix en una manifestació amb actes de violència.

## Regulació a Espanya

Article 315.3 CP: «Les mateixes penes de l'apartat segon s'han d'imposar als que, actuant en grup, o individualment però d'acord amb altres, coaccionin altres persones a iniciar o continuar una vaga».
El Tribunal Suprem d'Espanya requereix com a necessari per entendre que existeix aquesta coacció, com a mínim, que hi hagi «força en les coses», requisit menor que la intimidació o violència sobre les persones. El bé jurídic protegit és el dret a no estar en vaga o no fer vaga, és a dir, la llibertat personal. És un delicte comú. No apareix definit de la manera usual a través de la locució «qui» si no amb l'expressió «els que, actuant en grup o individualment però d'acord amb altres». És a dir, cal per tant almenys la intervenció de tres persones, encara que sigui una sola la que apliqui la violència amb un acord exprés de les altres (si el subjecte actiu no actua en grup ni d'acord amb altres persones s'aplicarà la figura genèrica de coaccions de l'art. 172 CP). El tipus penal és exclusivament dolós. Es consuma amb el resultat de coacció, sent punible la temptativa. En el cas que la conducta violenta recaigui sobre diversos treballadors o sobre el mateix en diversos moments amb idèntica ocasió hi haurà un únic delicte massa o continuat, i no un concurs real. Si resultessin lesions o danys hi hauria concurs ideal amb aquests delictes.

## Referències

* ↑ Borràs, Jordi. Warcelona, una història de violència. Barcelona: Pol·len Edicions, juliol 2013.
* ↑ Dret penal econòmic; professor Martínez Buján. Dret penal, part especial; professor Muñoz Conde.
Viccionari
# Kanpur

Kanpur (hindi: कानपुर urdú کان پور) coneguda al segle xix com Cawnpur i fins al 1948 com Cawnpore, és una ciutat de l'Índia, la novena en població i la cinquena en superfície, i la primera de l'estat d'Uttar Pradesh per davant de la capital Lucknow. Està situada a la riba del Ganges, i és un centre industrial. La superfície de la corporació municipal és de 1.600 km² i la població de 4.864.674 habitants. La ciutat disposa d'aeroport.

## Història

Vegeu Districte de Kanpur

## Demografia

* 1872= 122.770
* 1881= 151.444
* 1891= 188.714
* 1901= 197.170
* 1951= 638.734
* 1961= 883.815
* 1971= 1.158.321
* 1981= 1.481.789
* 1991= 1.874.409
* 2001= 2.551.337
* 2009= 4.864.674 (estimada)

## Llocs principals

* Green Park Stadium i l'adjacent Modi Stadium
* Temple de Radha-Krishna (J K Temple) de marbre blanc
* Temple Kherepati
* Temple Anandeshwar, a Parmat a la riba del Ganges
* Bithur, centre de pelegrinatge
* Allen Forest Zoo, gran reserva natural
* Moti Jheel, llac
* Resclosa Lav Kush
* Església del Monument de Kanpur
* Gandhi Hall
* Museu Kanpur Sangrahlaya
* Boodha Bargad, arbre banya en què foren penjats 144 sipais
* Universitat de Kanpur
* Govind Nagar, un districte electoral que és el més gran d'Àsia.
* Diversos malls

## Persones

* John Forbes Royle (1798-1958), metge i botànic

## Enllaços externs

* Industrial city Kanpur at its deathbed
* Kanpur city portal Arxivat 2009-10-03 a Wayback Machine.
* Kanpur Dehat portal Arxivat 2011-07-21 a Wayback Machine.
* Kanpur Satellite Map
* Kanpur public portal
# Creu de terme de la carretera de Montblanc

La Creu de terme de la carretera de Montblanc és una obra de l'Espluga de Francolí (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Creu de terme realitzada i composta per dues parts. Està basada en un pilar quadrat sobre el que s'assenta un club amb quatre escuts i, al damunt, la creu llatina decorada. L'estat de coacervació és molt bo.

## Referències

* ↑ «Creu de terme de la carretera de Montblanc». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Creu de terme de la carretera de Montblanc». Inventari del Patrimoni Arquitectònic. Consell Comarcal Conca de Barberà.
# Antoni Lluís Trobat i Alemany

Antoni Lluís Trobat i Alemany (Palma, 1981) és un periodista i escriptor mallorquí. És llicenciat en Història per la Universitat de les Illes Balears i per la Universitat de Barcelona. Ha estat responsable de Relacions Internacionals al Centre Internacional Escarré per a les Minories Ètniques i Nacionals. Col·labora habitualment en mitjans com Ara Balears, Crític o El Temps.

## Obra publicada

* Un país anomenat Nosaltres: 61 opinions per fer camí. Illa Edicions, 2018. ISBN 978-84-947890-3-8.
* Nou sobiranisme i feminismes: identitat i democràcia al segle xxi. Lleonard Muntaner, 2019. ISBN 978-84-17153-87-8.

## Referències

* ↑ «Som el grup nacional del món amb més sociolingüistes per habitant». dBalears, 08-01-2017. Arxivat de l'original el 2021-05-02. [Consulta: 2 maig 2021].
* ↑ «Les Balears viuen una situació de doble perifèria: de l'Estat espanyol i de la UE». dBalears, 29-01-2021. Arxivat de l'original el 2021-05-02. [Consulta: 2 maig 2021].
* ↑ «El CIEMEN ha estat clau per impulsar iniciatives internacionalistes de Catalunya al món», 02-05-2018. [Consulta: 2 maig 2021].
* ↑ «Antoni Trobat Alemany, Biografia, galeria i obres». BCulture. [Consulta: 2 maig 2021].
* ↑ Noguera, Antoni. «‘Un país anomenat nosaltres': els fonaments intel·lectuals de la nova Mallorca». Ara Balears, 24-07-2018. [Consulta: 2 maig 2021].
* ↑ Bennasar, Sebastià. «El dia que Antoni Trobat es va convertir en el Joan Fuster de la seva generació». Vilaweb, 01-12-2018. [Consulta: 2 maig 2021].
# Claire Parker

Claire Parker (31 d'agost de 1906 - 3 d'octubre de 1981) va ser una enginyera i animadora estatunidenca. Llicenciada al MIT, la seva contribució més coneguda a la història del cinema és l'animació de pantalla d'agulles (Écran d'épingles), una quadrícula muntada verticalment d'entre 240.000 i 1 milió de metalls lliscants. barres que primer s'empenyen manualment a la seva posició per crear zones il·luminades i ombrejades, i després es filmen fotograma per fotograma. Tot i que la pantalla d’agulles mecànica accionada manualment comparteix superficialment característiques amb les primeres joguines òptiques com el zoòtrop, es distingeix per ser un dels primers dispositius a produir animació reconfigurant un conjunt d'elements d'imatge individuals, més tard anomenats píxels. Es pot utilitzar un model amb una "resolució" suficient per crear una animació de pantalla d'agulles d'imatges fotorealistes, un procés minuciós anàleg al pixel art modern.
Parker va compartir els crèdits de direcció de les seves pel·lícules amb el seu marit i col·laborador, l'animador rus Alexandre Alexeieff; tanmateix, les patents franceses de 1935 i nord-americanes de 1937 de Pinscreen es van fer només en nom seu. Les pel·lícules amb Pinscreen d’Alexeieff i Parker són Night on Bald Mountain (1933) i The Nose (1963), així com la seqüència del títol inicial de la pel·lícula d'Orson Welles The Trial (1962). Des del 2012 l'últim Pinscreen original conegut que encara s'utilitza en la producció d'animació es manté al campus principal de la National Film Board of Canada a Mont-real. A la segona pantalla es va construir i es va posar en producció el 2018.

## Bibliografia

* The Unique Pinscreen Animation of Alexandre Alexeieff & Claire Parker Arxivat 2017-12-25 a Wayback Machine.

## Referències

* ↑ Furniss, Maureen. Art in Motion: Animation Aesthetics. Indiana University Press, December 1998, p. 54–57. ISBN 978-1-86462-039-9 [Consulta: 17 febrer 2012].
* ↑ Neupert, Richard. French Animation History (en anglès). John Wiley & Sons, 2011. ISBN 978-1-4443-9257-9.
* ↑ «Apparatus for producing images - US2100148A». Google Patents. [Consulta: 13 juny 2022].
* ↑ Alexander, Vincent. «20 Spooky Stop-Motion Classics To Get You In The Mood For Halloween» (en anglès americà). Cartoon Brew, 21-10-2022. Arxivat de l'original el 22 October 2022. [Consulta: 27 octubre 2022].
* ↑ «A Night on Bald Mountain [Original title: Une nuit sur le mont chauve]». IMDb. Arxivat de l'original el 4 August 2022. [Consulta: 27 octubre 2022].
* ↑ Alexeieff, Alexander; Parker, Claire. «Le Nez (Short 1963)». IMDb. Arxivat de l'original el 28 October 2022. [Consulta: 27 octubre 2022].
* ↑ Blair «NFB pushes Canadian artists in edgy direction». Variety, 04-06-2012 [Consulta: 5 juny 2012].
* ↑ Mello. «Justine Vuylsteker embraces the magic of pinscreen animation». NFB Blog, 28-08-2018. Arxivat de l'original el 25 December 2021. [Consulta: 4 març 2021].
# Aizuchi

Aizuchi (相槌 [あいづち]) és un terme japonès per a les interjeccions freqüents que es realitzen durant una conversa que indiquen que l'oient està parant atenció i entén el missatge de l'emissor. L'aizuchi constant assegura a l'emissor que l'oïdor és actiu i es troba involucrat en la conversa.
L'aizuchi és freqüentment mal interpretat per persones que no parlen japonès com una manera d'acceptar el que s'ha dit per part del que escolta, perquè les paraules més comunes del aizuchi inclouen:
* hai (はい), ee (ええ) o un (うん, 'sí' en diferents variants de formalitat)
* sō desu ne (そうですね, 'ja ho veig', 'és clar')
* sō desu ka (そうですか, 'ah, sí?')
* hontō (本当), hontō ni (本当に), maji (マジ) o —a Kansai— honma (本真) 'de debò?'
* naruhodo (なるほど, 'és clar', 'és veritat')
* Fer que sí amb el cap
Les relacions laborals en particular poden ser obstaculitzades per persones alienes a aquest coneixement, les quals assumeixen que els seus companys japonesos han assentit als seus suggeriments durant tota la conversa, quan en realitat els japonesos solament han confirmat que els suggeriments han estat entesos.
L'aizuchi poden també prendre la forma de les anomenades preguntes amb ressò, les quals consisteixen en un substantiu més "desu ka". Després que l'emissor A formula una pregunta, el receptor B pot repetir substantiu seguit per "desu ka" per confirmar què era al que l'emissor A s'estava referint, o simplement per mantenir una comunicació activa mentre el receptor B pensa que és una resposta.

## Referències

* ↑ Nodding, Aizuchi, and Final Particles in Japanese Conversation, Volume 39, Issue 7, July 2007, Pages 1242-1254, Journal of Pragmatics

## Enllaços externs

* L'art japonés del aizuchi Arxivat 2014-02-22 a Wayback Machine. (anglès)
# Més enllà de l'ona expansiva

Més enllà de l'ona expansiva és una pel·lícula d'acció xinesa de Hong Kong del 2020 escrita i dirigida per Herman Yau, produïda i protagonitzada per Andy Lau. La pel·lícula és una seqüela independent de la pel·lícula Ona expansiva del 2017, amb una història i personatges nous. A la pel·lícula, Lau interpreta un antic oficial de destrucció de bombes que cau en coma en una explosió, que li provoca amnèsia, i es converteix en el principal sospitós d'un atac terrorista. Després de ser detingut, s'escapa de la custòdia com a fugitiu per reconstruir la seva identitat i els detalls de l'incident. S'ha doblat i subtitulat al català.
La pel·lícula es va anunciar per primera vegada el 15 de març de 2018. La producció de Més enllà de l'ona expansiva va començar el febrer de 2019 i va acabar el 8 de maig de 2019. L'estrena estava prevista el juliol de 2020, però més tard es va posposar fins al 24 de desembre de 2020. Ha recaptat 226,4 milions de dòlars a tot el món, la qual cosa la converteix en la desena pel·lícula més taquillera del 2020.

## Sinopsi

Poon Shing-Fung és un expert desactivador de bombes que, després d'una explosió que ha provocat desenes de víctimes, queda malferit i pateix un episodi d'amnèsia. Quan es desperta, la policia l'assenyala com el principal sospitós de l'atemptat.

## Repartiment

* Andy Lau com a Poon Sing-fung
* Sean Lau com a Tung Cheuk-man
* Ni Ni com a Pong Ling
* Tse Kwan-ho com a Ma Sai-kwan
* Philip Keung com a Lee Yiu-sing
* Ron Ng com a Lun Ting-pong
* Kenny Wong com a Chan King-to
* Timothy Cheng com el comissari Chan
* Timmy Hung com a King
* Ben Yuen com a Chin Ka-on
* Wilfred Lau com a Sze-to Wai
* Ling Man-lung com a Siu-hak
* Marc Ma com a Rhino
* Babyjohn Choi com a Cheung Chi-man
* Raymond Chiu com a Fat Sze
* Jerome Cheung com a Stephen
* Zhang Yang com a Mon
* Olivia Yan com a Wong Ching-yee

## Referències

* ↑ «Més enllà de l'ona expansiva». FilminCAT. [Consulta: 15 desembre 2022].
* ↑ «Andy Lau happy with "Shock Wave" box office success».
* ↑ «Andy Lau Decides to Make "Shock Wave 2"».
* ↑ «【連串計劃】寰宇宣佈開拍《掃毒2》《拆彈2》劉德華新姿態登場». Arxivat de l'original el 2019-03-31. [Consulta: 8 agost 2022].
* 1 2 Shock Wave 2 a la Base de dades de cinema en català
* ↑ «HK actor Andy Lau back in top form». Arxivat de l'original el 21 març 2018. [Consulta: 21 març 2018].
* ↑ Shackleton, Liz. «Filmart: Universe whips up sequels to 'The White Storm', 'Shock Wave' (exclusive)». Screen, 18-03-2018.
* ↑ «SHOCK WAVE 2: Andy Lau is Back in the Teaser for the Sequel to China's Explosive Box Office Hit!», 21-01-2020.
* ↑ «Filmart: Universe Sells 'The White Storm 2' to Multiple Territories (Exclusive)». The Hollywood Reporter, 17-03-2019.
* ↑ «明報網站».
* ↑ «《拆彈專家2》正式開鏡 劉德華劉青雲再鬥演技！相隔17年再合作-» (en xinès).

## Enllaços externs

* Més enllà de l'ona expansiva a Goita què fan, ara!
* Més enllà de l'ona expansiva a la Hong Kong Movie DataBase
* Més enllà de l'ona expansiva - Infinitus Entertainment Limited
* Més enllà de l'ona expansiva - Universe Entertainment
# Genoll

En anatomia, genoll és l'articulació que connecta el fèmur, la tíbia, el peroné i la rotula. En els humans és susceptible de lesions greus i de desenvolupament d'artrosi, ja que suporta una bona part del pes del cos.

## Funcions del genoll

L'articulació del genoll és molt important perquè és fonamental pel desplaçament normal. A més, té una funció de suport pel cos quan aquest no es troba en moviment. Per tant, presenta dues funcions: estabilitat i moviment.
La complexa càpsula fibrosa, els seus lligaments intrínsecs i els lligaments interns li donen gran estabilitat. Encara que sigui força estable, el genoll presenta una gran mobilitat, que s'expressa amb moviments de flexió-extensió i rotació axial.

## Anatomia humana

El genoll uneix la cuixa amb la cama i es pot dividir en dues articulacions: l'articulació femoromeniscal (proximal) i meniscotibial (distal). Formen part d'aquesta articulació els ossos: fèmur, ròtula i tíbia. L'articulació proximal és del tipus tròclea i la distal trocoide, en conjunt formen una tròclea. Té un menisc intern i un altre extern, una càpsula articular, una membrana sinovial i nombrosos elements de reforç.

## Lligaments del genoll

* Lligament encreuat anterior
* Lligament encreuat posterior
* Lligament lateral extern
* Lligament lateral intern
Viccionari
# Comtat de Solano

El comtat de Solano és un comtat dels Estats Units d'Amèrica a l'estat de Califòrnia. Segons el cens del 2020, la població del comtat era de 453.491 habitants. La seva capital és la ciutat de Fairfield. Situat al centre de l'estat a mig camí entre les ciutats de San Francisco i Sacramento, és un dels onze comtats originals de l'estat.

## Geografia

Segons l'Oficina del Cens dels Estats Units, la seva superfície total és de 2348 km², dels quals 2148 km² són terrestres i 201 km² (o 8,55 %) de masses d'aigua.

### Principals ciutats

* Benicia
* Dixon
* Fairfield
* Rio Vista
* Suisun City
* Vacaville
* Vallejo

## Demografia

Evolució demogràfica :
| 1r abril 2010 | 1r juliol 2010 | 1r abril 2020 |
| 413.344 | 414.119 | 453.491 |
Evolució demogràfica :
| 1850 | 1860 | 1870 | 1880 | 1890 | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 | 2020 |
| 580 | 7169 | 16871 | 18475 | 20946 | 24143 | 27559 | 40602 | 40834 | 49118 | 104833 | 134597 | 169941 | 235203 | 340421 | 394542 | 413344 | 453491 |

## Referències

* ↑ «Explore Census Data». [Consulta: 19 gener 2025].
* ↑ «How much do you know about your county?» (en anglès). [Consulta: 19 gener 2025].
* ↑ Guhathakurta, Subhrajit. Integrated Land Use and Environmental Models: A Survey of Current Applications and Research (en anglès). Springer Science & Business Media, 2003-07-11. ISBN 978-3-540-00576-6.
* ↑ ABC7. «Solano County's unemployment rate soars to 6.4 percent | ABC7 San Francisco | abc7news.com» (en anglès). [Consulta: 19 gener 2025].
# Secret Obsession

Secret Obsession és una pel·lícula de thriller psicològic dirigida per Peter Sullivan i protagonitzada per Brenda Song, Mike Vogel i Denis Haysbert. Fou estrenada el 18 de juliol del 2019 per Netflix.

## Sinopsi

En plena nit de tempesta, una dona alertada intenta fugir d'un assassí i l'atropella un cotxe. Quan desperta a l'hospital, pateix amnèsia i descobreix el seu marit...

## Repartiment

* Brenda Song com a Jennifer Allen
* Mike Vogel com a Russell Williams / Ryan Gaerity, un impostor
* Dennis Haysbert com el detectiu Frank Page
* Ashley Scott com a mestre d'infermeria
* Paul Sloan com a Jim Kahn
* Daniel Booko com a Russell Williams, el marti de debò de la Jennifer
* Scott Peat com a Ray
* Blair Hickey com a Scott
* Michael Patrick McGill com el capità Fitzpatrick
* Casey Leach com a Charlie
* Jim Hanna com el doctor East
* Ciarra Carter com l'infermera de l'escriptori
* Eric Etebari com a Xander
* Kati Salowsky com el caixer
* Jennifer Peo com la mare

## Referències

* ↑ «Brenda Song, Mike Vogel and Dennis Haysbert to star in Hybrid's "Secret Obsession" for Netflix». , 11-12-2018 [Consulta: 26 juliol 2019].
* ↑ «Brenda Song, Mike Vogel & Dennis Haysbert Star in Netflix's Secret Obsession», 11-12-2018. [Consulta: 26 juliol 2019].
* ↑ Nolfi. «Brenda Song battles creepy stalker in Secret Obsession trailer», 08-07-2019. [Consulta: 26 juliol 2019].
# Bath Festival of Blues and Progressive Music

El The Bath Festival of Blues and Progressive Music era un festival musical de l'era de la contracultura dels anys 1960 que es dugué a terme al Royal Bath and West Showground del Shepton Mallet a Somerset, England del 27 al 29 de juny de 1970. Bandes com ara Pink Floyd i Led Zeppelin van actuar, i el festival va ser àmplicament enregistrat i editat en format bootleg. Un festival alternatiu va tenir lloc en un camp contigu, on van actuar Pink Fairies, Yes, Genesis i Hawkwind tocant a la part posterior d'un camió .

## Referències

* ↑ Abrahams, Ian. Hawkwind: Sonic Assassins. SAF Publishing Ltd, 2004, p. 28. ISBN 0-946719-69-1.

## Enllaços externs

* History of Bath Festival
* British Seventies Rock Festivals
* Led Zeppelin Bath Festival Programme 1970
* Replica posters and Memorabilia